આ સમયમાં કોંગ્રેસના સદસ્યોને તોડવા ભાજપે હોર્ષ ટ્રેડિંગ તેમજ શામ-દામ-દંડ સહિતની તમામ પાસા ફેંક્યા હતા પરંતું કોંગ્રેસના સદસ્યોએ અઢી વર્ષના શાસન સમયે ચા નો પણ ભાવ ન પૂછનારા ભાજપે લાખોની કરેલી ઓફરને ઠુકરાવી દુધી હતી. સદસ્યો દ્વારા ૫૦-૫૦ લાખની સોદાબાજીના આ આક્ષેપો બીજી સમાન્ય સભામાં ખુલ્લેઆમ થયા હતા.૨૨મીની બીજી સભા પણ અધિકારીઓ પર દબાણ લાવીને ભાજપે મોકૂફ રખાવ્યાનો કોંગ્રેસે આક્ષેપ કરીને પ્રાંત કચેરીને આવેદન આપ્યું હતુ તેમજ નિષ્પક્ષ રીતે લોકોશાહીની ગરીમાં જળવાય તે રીતે ચૂંટણી યોજવા હાઇકોર્ટનો સહારો લેવો પડ્યો હતો. અને હાઇકોર્ટે કડકાઇનો આદેશ કરતા શુક્રવારે ૨૯મીની સભામાં ૧૩ સદસ્યોએ પ્રમુખ પદે રંજબના મનુભા વાઘેલા તેમજ ઉપપ્રમુખ પદે ભરતસિંહ ડોડિયાને ૧૩ વિરૂદ્ધ ૧૧ મતોથી ચૂંટી કાઢ્યા હતા. આજે ૧૨.૩૯ કલાકે પ્રમુખ- અને ઉપપ્રમુખ તાલુકા પંચાયતમાં વિવિધત રીતે ચાર્જ સંભાળશે.